**„Green ICT“ programmi koostöökomitee otsus, mis käsitleb eelnevalt kindlaks määratud projekti "Open Cyber Range" hindamist**

**Kuupäev: 25.02.2021**

Koostöökomitee liikmed:

Anu Kull, Majandus- ja Kommunikatsiooniministeerium

Keit Kaadu, Majandus- ja Kommunikatsiooniministeerium

Magnar Ødelien, Innovation Norway

Sille Kraam, Majandus- ja Kommunikatsiooniministeerium

Tanel Tomson, Majandus- ja Kommunikatsiooniministeerium

**Taust**

Programmilepingu I lisas sätestatud tingimuse kohaselt on programmioperaator kohustatud teostama eelnevalt kindlaks määratud projekti välise ja sõltumatu hindamise, et kontrollida programmi kvaliteeti ja panust programmi eesmärkide saavutamisse ning ELi ja siseriiklike õigusaktide järgimist.

Eesti Majandus- ja Kommunikatsiooniministeerium kui programmioperaator on palunud Riigi Infosüsteemi Ametil tutvuda eelnevalt kindlaks määratud projekti "Open Cyber Range" kirjelduse ja eelarvega, et hinnata projekti sobivust kehtestatud nõuetega ja anda oma sõltumatu hinnang planeeritud projekti kohta.

**Riigi Infosüsteemi Amet**jõudis järgmisele järeldusele:

*RIA hinnangul on tegemist vajaliku projektiga, mis võimaldab treenida olulisi IT kompetentse. RIA hinnangul ei ole hinnangu saamiseks esitatud infole tuginedes alust väita, et projekti rakendamine oleks ebarealistlik.*

*RIA juhib tähelepanu, et vajadusel võiks suurendada projekti raames koolitatud inimeste arvu.*

**Koostöökomitee otsus**

Programmioperaator on 18.02.2021 saatnud koostöökomitee liikmetele kokkuvõtte eksperdi antud hinnangust ning teinud ettepaneku rahastada eelnevalt kindlaks määratud projekti "Open Cyber Range“.

Kuna ükski koostöökomitee liige ei väljendanud vastuseisu ettepanekule, otsustas koostöökomitee:

|  |
| --- |
| Tuginedes sõltumatu eksperdi järeldustele, otsustame rahastada eelnevalt kindlaks määratud projekti "Open Cyber Range" summas 3 331 765 eurot programmi "EE-Innovation" (“Green ICT”) raames. Jälgime hoolega projekti tulemuseks planeeritud sihtarvude täitmist. Majandus- ja Kommunikatsiooniministeerium (programmioperaator) sõlmib EASiga (rakendusasutus) ja Kaitseministeeriumiga (projekti elluviija) kolmepoolse projektilepingu, et detailselt kokku leppida eelnevalt kindlaks määratud projekti "Open Cyber Range" rakendamise tingimused. |

Projekti kirjelduse ja eelarve lõplik versioon on lisatud.

Protokollis

Tanel Tomson